12. 2. 94 De Europæiske Fællesskabers Tidende Nr. L 41/39 KOMMISSIONENS FORORDNING (EF) Nr. 321/94 af 11. februar 1994 om særforanstaltninger i forbindelse med jordudtagningsordningen for at afbøde virkningerne af den alvorlige oversvømmelse i visse EU-områder KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (), senest ændret ved forordning (EF) nr. 232/94 (?), særlig artikel 12, og ud fra følgende betragtninger : Godtgørelsen under den generelle ordning, der er omhandlet i artikel 2, stk. 5, i forordning (EØF) nr. 1765/ 92, ydes kun, hvis ansøgerne forpligter sig til at udtage en del af arealet på deres bedrift af produktion ; i gennemfø- relsesbestemmelserne i Kommissionens forordning (EØF) nr. 2293/92 (”), senest ændret ved forordning (EØF) nr. 2594/93 (%), fastsættes det, at jordudtagningsperioden skal begynde senest den 15. januar, og at der ikke må finde landbrugsproduktion sted på det udtagne areal ; på grund af den alvorlige oversvømmelse er det for produ- centerne i en række områder i visse medlemsstater umuligt inden den 15. januar 1994 at høste produktionen af især kartofler, sukkerroer, foderroer, gulerødder og pastinak, på de arealer, der skal anvendes til jordudtag- ning ; producenterne kan, hvis de ansøger om det, undta- gelsesvis få forlænget fristen for høst af disse afgrøder indtil den 28. februar 1994, idet de pågældende arealer fortsat betragtes som forskriftsmæssigt udtaget af produk- tion, hvis producenten godtgør, at de relevante betingelser er opfyldt ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Korn — UDSTEDT FØLGENDE FORORDNING : Artikel 1 Uden at det i øvrigt berører artikel 3, stk. 2, i forordning (EØF) nr. 2293/92, der forbyder landbrugsproduktion på udtagne arealer, kan arealer betragtes som forskriftsmæs- sigt udtaget i forbindelse med 1994-høsten, hvis produ- centen indgiver en ansøgning herom til myndighederne i den pågældende medlemsstat og kan godtgøre : — at det på grund af alvorlig oversvømmelse var umuligt at høste en afgrøde, der er sået på et areal, som skal tages ud af produktion, inden den 15. januar 1994 — at afgrøden, hvis den er blevet høstet, blev høstet inden den 28. februar 1994 — at alle andre relevante krav i forbindelse med jordud- tagning er blevet overholdt. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 15. januar 1994. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 11. februar 1994. ()) EFT nr. L 181 af 1. 7. 1992, s. 12. ( EFT nr. L 30 af 3. 2. 1994, s. 7. () EFT nr. L 221 af 6. 8. 1992, s. 19. () EFT nr. L 238 af 23. 9. 1993, s. 19. På Kommissionens vegne René STEICHEN Medlem af Kommissionen